**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 7Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 27/2023**

**ΘΕΜΑ :Έγκριση ή μη απότμησης πεζοδρομίου κυκλοφοριακής σύνδεσης της επιχειρησης «Πρατήριο υγρών καυσίμων», ιδιοκτησίας της κ. Φώτογλου Ευθαλίας, εντός ορίων οικισμού, εκτός συγκεκριμένου σχεδίου της τοπικής κοινότητας επισκοπής, της ΔΕ Ανθεμίων του Δήμου Η.Π. Νάουσας (ΑΤ: 518).**

Στη Νάουσα σήμερα, ημέρα Τετάρτη 26-07-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 7ης έκτακτης συνεδρίασης 2023 μετά από την υπ΄ αριθμ. 19369/25-07-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

Αφού διαπιστώθηκε η νόμιμη απαρτία άρχισε η Συνεδρίαση.

Το 1ο θέμα της ημερήσιας διάταξης αφορά την **έ**γκριση ή μη απότμησης πεζοδρομίου κυκλοφοριακής σύνδεσης της επιχειρησης «Πρατήριο υγρών καυσίμων», ιδιοκτησίας της κ. Φώτογλου Ευθαλίας, εντός ορίων οικισμού, εκτός συγκεκριμένου σχεδίου της τοπικής κοινότητας επισκοπής, της ΔΕ Ανθεμίων του Δήμου Η.Π. Νάουσας (ΑΤ: 518) .

Ο Πρόεδρος πήρε τον λόγο και διάβασε στα μέλη την εισήγηση του τμήματος μελετών και διενέργειας διαγωνισμών της διεύθυνσης των τεχνικών υπηρεσιών του Δήμου Η.Π. Νάουσας η οποία αναφέρει ότι:

Έχοντας υπόψη :

1. Τις διατάξεις του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ 114/Α/08-06-2006) όπως τροποποιήθηκαν και ισχύουν σήμερα
2. Τις διατάξεις του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ 87/Α/07-06-2010) όπως τροποποιήθηκαν και ισχύουν σήμερα
3. Την υπ’ αριθ. 6797/16-08-2011 απόφαση του Γενικού Γραμματέα της Αποκεντρωμένης Διοίκησης Μακεδονίας-Θράκης (ΦΕΚ 2018/Β/9-09-2011), με την οποία εγκρίθηκε ο Οργανισμός Εσωτερικής Υπηρεσίας του Δήμου Νάουσας
4. Την υπ’ αριθ. Δ13α.3670/9-10-2006 Απόφαση του Νομάρχη Ημαθίας με θέμα «Χαρακτηρισμός οδών Νάουσας και άλλων οικισμών ως μοναδικών ή κυριότερων δημοτικών» (ΦΕΚ 129/ΤΑΑ&ΠΘ/21-11-2006)
5. Το Π.Δ. 1224/81 (ΦΕΚ 303Α/15-10-1981), όπως τροποποιήθηκε με το Π.Δ. 118/2006 (ΦΕΚ 119Α/16-06-2006) και ισχύει
6. Την με αρ. πρωτ. 16330/22-06-2023, αίτηση της κ. Φώτογλου, για έγκριση απότμησης πεζοδρομίου κυκλοφοριακής σύνδεσης της επιχείρησης "Πρατήριο υγρών καυσίμων", η οποία συνοδευόταν από μελέτη εσωτερικής απότμησης πεζοδρομίου κυκλοφοριακής σύνδεσης (τεχνική περιγραφή, σχέδια)
7. Την από 28-06-2023, αυτοψία της υπηρεσίας
8. Την υπ’ αριθμόν 9/2023 απόφαση του συμβουλίου της Τ.Κ. Επισκοπής

Και επειδή:

H εγκατάσταση "Πρατήριο υγρών καυσίμων", της κ. Φώτογλου Ευθαλίας:

* Βρίσκεται εντός ορίων οικισμού, εκτός εγκεκριμένου σχεδίου της T.K. Επισκοπής, της Δ.Ε. Ανθεμίων του Δήμου Η.Π. Νάουσας (Α.Τ.: 518)
* Έχει πρόσωπο σε δημοτικό δρόμο, εντός των διοικητικών ορίων της Τ.Κ. Επισκοπής, της Δ.Ε. Ανθεμίων του Δήμου Η.Π. Νάουσας.
* Η υποβληθείσα μελέτη απότμησης πεζοδρομίου συντάχθηκε σύμφωνα με το Π.Δ. 1224/81 (ΦΕΚ 303Α/15-10-1981), όπως τροποποιήθηκε με το Π.Δ. 118/2006 (ΦΕΚ 119Α/16-06-2006) και ισχύει

**καλείται**

η Επιτροπή Ποιότητας Ζωής να αποφασίσει σχετικά με την απότμηση του πεζοδρομίου κυκλοφοριακής σύνδεσης της επιχείρησης "Πρατήριο υγρών καυσίμων", ιδιοκτησίας κ. Φωτογλου Ευθαλίας, εντός ορίων οικισμού, εκτός εγκεκριμένου σχεδίου της τοπικής Κοινότητας Επισκοπής, της Δ.Ε. Ανθεμίων του Δήμου Η.Π. Νάουσας (Α.Τ.: 518), με τους παρακάτω όρους:

* Η απότμηση του πεζοδρομίου θα γίνει στη θέση και με τον τρόπο που υποδεικνύεται στα συνημμένα και εγκεκριμένα από την Τεχνική Υπηρεσία σχέδια.
* Ο ιδιοκτήτης θα επιβαρυνθεί όλα τα έξοδα για τη διαμόρφωση της κυκλοφοριακής σύνδεσης, καθώς και τα έξοδα προμήθειας και τοποθέτησης των πινακίδων μεσαίου μεγέθους και διαμέτρου 0,60μ.
* Ο ιδιοκτήτης υποχρεούται με δαπάνες του να φροντίζει για τη συντήρηση της κυκλοφοριακής σύνδεσης.
* Δεν θα μεταβληθεί η χρήση της επιχείρησης "Πρατήριο υγρών καυσίμων".
* Τα τυχόν έργα, που θα απαιτηθούν για την διαμόρφωση της πρόσβασης, δεν θα εμποδίζουν την ομαλή αποχέτευση των όμβριων υδάτων της δημοτικής οδού.
* Ο ιδιοκτήτης υποχρεούται με δική του δαπάνη να εξασφαλίσει την ομαλή αποχέτευση των όμβριων υδάτων του γηπέδου της εγκατάστασης.
* Ο ιδιοκτήτης υποχρεούται να αποκαταστήσει οποιεσδήποτε φθορές προκληθούν στο δημοτικό δρόμο κατά τη διαμόρφωση της κυκλοφοριακής σύνδεσης.
* Κατά την εκτέλεση των παραπάνω εργασιών θα πρέπει να ληφθούν όλα τα ενδεικνυόμενα μέτρα προς αποφυγή ατυχημάτων, για τα οποία σε περίπτωση που συμβούν έχουν αποκλειστική ευθύνη ο ενδιαφερόμενος ιδιοκτήτης και ο Επιβλέπων Μηχανικός. Ειδικότερα, στην περίπτωση που είναι αναγκαίο κατά την κατασκευή να γίνει προσωρινή κατάληψη τμήματος της λωρίδας της οδού, θα πρέπει να τηρηθούν οι κείμενες διατάξεις σήμανσης εκτελουμένων έργων.
* Σε περίπτωση ατυχήματος κατά την είσοδο των οχημάτων στην επιχείρηση και την έξοδο από αυτή ο ιδιοκτήτης της επιχείρησης αναλαμβάνει την όποια ευθύνη του αναλογεί σύμφωνα με το Κ.Ο.Κ.
* Η έγκριση της απότμησης πεζοδρομίου δεν αποτελεί δικαιολογητικό για χορήγηση άδειας λειτουργίας από οποιαδήποτε Υπηρεσία.
* Ο Δήμος Η.Π. Νάουσας διατηρεί το δικαίωμα ανάκλησης αυτής της απόφασης, χωρίς την καταβολή οποιασδήποτε αποζημίωσης, σε περίπτωση που παρουσιαστούν προβλήματα λόγω της απότμησης του πεζοδρομίου, στην επιχείρηση ή αλλάξει η χρήση της επιχείρηση ή δεν τηρούνται όλα τα παραπάνω προβλεπόμενα από την απόφαση.
* Η έγκριση της απότμησης του πεζοδρομίου ισχύει για τέσσερα (4) έτη και για το είδος της επιχείρησης που αναφέρεται σε αυτήν. Αν μετά την παρέλευση των τεσσάρων (4) ετών από την έγκριση δεν έχουν ολοκληρωθεί οι εργασίες κατασκευής της εγκεκριμένης κυκλοφοριακής σύνδεσης χορηγείται εφάπαξ παράταση για τέσσερα (4) επιπλέον έτη μετά από αίτηση που υποβάλλεται πριν από τη λήξη της αρχικής προθεσμίας και εφόσον δεν έχουν αλλάξει οι κυκλοφοριακές συνθήκες της οδού. Αν οι κυκλοφοριακές συνθήκες της οδού έχουν μεταβληθεί απαιτείται νέα έγκριση. Για μετατροπή του είδους της επιχείρησης ή επέκταση αυτής ή προσθήκης νέων εγκαταστάσεων, ο ενδιαφερόμενος ενημερώνει την αρμόδια για τη συντήρηση της οδού υπηρεσία.

Στη συνέχεια τα μέλη αφού άκουσαν τα παραπάνω και έχοντας υπόψη τους:

**ΟΜΟΦΩΝΑ ΑΠΟΦΑΣΙΖΟΥΝ**

Την **έ**γκριση της απότμησης πεζοδρομίου κυκλοφοριακής σύνδεσης της επιχείρησης «Πρατήριο υγρών καυσίμων», ιδιοκτησίας της κ. Φώτογλου Ευθαλίας, εντός ορίων οικισμού, εκτός συγκεκριμένου σχεδίου της τοπικής κοινότητας επισκοπής, της ΔΕ Ανθεμίων του Δήμου Η.Π. Νάουσας (ΑΤ: 518) . Να εισηγηθεί το θέμα στο Δημοτικό Συμβούλιο Νάουσας ο Αντιδήμαρχος τεχνικών υπηρεσιών Αδαμίδης Παύλος.

Η απόφαση έλαβε αύξοντα αριθμό **27/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**